Haraih Jawoe itu apa sih? Jelaskan dalam bahasa aceh ya

Haraih Jawoë (Bahsa Arab: جاوي Jawi) (atawa Yawi di da'irah Pattani, Gundhil di da'irah Jawa nacit nyang kheun Pegon, Jawoe di da'irah Acèh) nakeuh haraih Arab nyang geu-ubah keu geutuléh Meulayu, Acèh, Minangkabau, Banjar ngon Tausug seureuta padum-padum boh bahsa la'én di Asia Teunggara. Kayém jih neunguy haraih nyan keu teunuléh ngon seunurat bhaih agama.

Haraih Jawoë geunguy keu salah saboh haraih raseumi lam Keurajeuën Brunei Darussalam, geunguy cit keu saboh peuniléh haraih standar lam bahsa Meulayu. Bak neunguy nyang leubèh jroh seunurat lam bahsa Meulayu nakeuh nyang geunguy lam geunantoë haraih Latèn nyang geukheun haraih Rumi. Lam teumadôn Meulayu neunguy haraih nyoë leubèh meusaneut geunguy keu agama ngon reusam. Meuhat nyang neunguy haraih nyoë keu neubuët siuroë-uroë that geupakoë cit lam da'irah ureuëng Meulayu Pattani Thailand Seulatan ngon Kelantan di Malaysia seureuta lé padum-padum boh kawan ureung Islam nyang geuduëk di Filipina Seulatan.